ZMLUVA O DIELO
(ďalej ako „zmluva“)

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov 
(ďalej len „Obchodný zákonník“) 

číslo zmluvy objednávateľa: 
číslo zmluvy zhotoviteľa:
		
Zmluvné strany

[bookmark: _Hlk184283522]Objednávateľ:	DataCentrum
Sídlo:	Cintorínska 5, 814 88 Bratislava
IČO:	00151564
DIČ:	2020845079
Bankové spojenie:	Štátna pokladnica
IBAN:	SK40 8180 0000 0070 0009 2437
Zastúpený:	PhDr. Eduard Jambor, PhD., LL.M, MBA - riaditeľ
Osoby oprávnené rokovať
vo veciach zmluvných:	
E-mail:	
Osoby oprávnené rokovať
vo veciach technických:	
E-mail:	
(ďalej ako „Objednávateľ“)

Zhotoviteľ:	[.....]
Sídlo:	[.....]
IČO:	[.....]
DIČ:	[.....]
IČ DPH:	[.....]
Bankové spojenie:	[.....]
IBAN:		[.....]
Zastúpený:	[.....]
Zapísaný v:	[.....]
Kontaktné osoby objednávateľa:
vo veciach zmluvných: 	[.....]
vo veciach technických:	[.....]
Telefón:	[.....]
E-mail: 	[.....]
(ďalej ako „Zhotoviteľ“)

(Objednávateľ a Zhotoviteľ ďalej spolu ďalej len „zmluvné strany“ alebo jednotlivo „zmluvná strana“)


PREAMBULA

Táto zmluva sa uzatvára na základe výsledku verejného obstarávania uskutočneného v súlade s § 110 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky „Modernizácia a rekonštrukcia na IT sále DC-C“, v ktorom Zhotoviteľ ako uchádzač predložil svoju ponuku a stal sa úspešným uchádzačom.  

Článok 1
Predmet zmluvy

1.1 Zhotoviteľ sa zaväzuje uskutočniť pre Objednávateľa stavebné a s tým súvisiace práce v budove Objednávateľa v zmysle Realizačnej projektovej dokumentácií (Realizačný projekt), ktorá tvorí prílohu č. 1 tejto zmluvy, výkazu výmer, ktorý tvorí prílohu č. 2 tejto zmluvy poskytnutého Objednávateľom (ďalej len „Dielo“) podľa podmienok dohodnutých v tejto zmluve a jej jednotlivých prílohách, ktoré tvoria jej neoddeliteľnú súčasť.
1.2 Zhotoviteľ potvrdzuje, že sa v plnom rozsahu zoznámil s rozsahom Diela, že sú mu známe technické podmienky na realizáciu Diela, disponuje dostatočnými kapacitami a potrebnými odbornými znalosťami, ktoré sú nevyhnutné pre riadnu realizáciu Diela.  
1.3 Dielo bude zhotovené v súlade so súťažnými podkladmi, podkladmi Objednávateľa, pokynmi Objednávateľa a zodpovedného projektanta a ponukou Zhotoviteľa. Dielo bude vykonané v súlade s platnou a účinnou právnou úpravou SR a v kvalite podľa príslušných a platných technických noriem STN a EN, schválených technologických postupov, platných právnych, prevádzkových, požiarnych a bezpečnostných predpisov SR. 
1.4 Zhotoviteľ zodpovedá za požiarnu ochranu Diela, za bezpečnosť práce a technických zariadení pri realizácii stavebných prác ako aj za bezpečnosť a ochranu zdravia vlastných pracovníkov. 
1.5 Poskytovateľ sa zaväzuje vykonávať Dielo aj prostredníctvom kľúčových expertov v súlade s požiadavkami Objednávateľa na preukázanie technickej a odbornej spôsobilosti, ktorými preukazoval splnenie podmienok účasti technickej alebo odbornej spôsobilosti podľa § 34 ods. 1 písm. g) ZVO. Zoznam kľúčových expertov tvorí prílohu č. 4 tejto zmluvy. Nahradenie alebo doplnenie týchto osôb inými osobami je možné len so súhlasom Objednávateľa a podľa podmienok uvedených v tejto Zmluve. V prípade nahradenia osôb musia osoby, ktoré ich nahradia, spĺňať rovnaké podmienky ako sa požadovali v rámci preukázania splnenia podmienok účasti technickej alebo odbornej spôsobilosti podľa § 34 ods. 1 písm. g) ZVO.

Článok 2
Čas zhotovenia Diela

2.1 Zhotoviteľ je povinný zhotoviť Dielo v lehote do jedenástich (11) kalendárnych mesiacov odo dňa odovzdania staveniska, pričom prvý deň tejto lehoty sa začína počítať dňom nasledujúcim po dni odovzdania staveniska Objednávateľom. Nesplnenie tejto povinnosti Zhotoviteľa sa považuje za podstatné porušenie zmluvy.
2.2 Objednávateľ je povinný protokolárne odovzdať Zhotoviteľovi stavenisko najneskôr do troch (3) kalendárnych dní od účinnosti zmluvy. Zhotoviteľ sa zaväzuje začať s plnením predmetu zmluvy najneskôr do troch (3) kalendárnych dní od protokolárneho odovzdania a prevzatia staveniska. Nesplnenie tejto povinnosti Zhotoviteľa sa považuje za podstatné porušenie zmluvy.
2.3 Zhotoviteľ sa zaväzuje termín zhotovenia Diela dodržať s výnimkou prípadov, ak zhotoveniu Diela bránia prekážky zavinené Objednávateľom alebo prekážky vis maior (udalosti vyplývajúce z nepredvídateľných a neodvrátiteľných okolností, ktorých pôvod je nezávislý od vôle dotknutej osoby), pre ktoré by musel Zhotoviteľ prerušiť práce.
2.4 Zhotoviteľ je povinný bez zbytočného odkladu informovať Objednávateľa o vzniku akejkoľvek prekážky, ktorá bráni alebo sťažuje zhotovenie Diela a ktorá by mohla mať za následok omeškanie so zhotovením Diela najneskôr v deň, kedy danú skutočnosť zistil.
2.5 Zhotoviteľ je oprávnený dokončiť Dielo bez zjavných vád a nedorobkov a pripraviť Dielo na odovzdanie Objednávateľovi aj v termíne skoršom ako je dojednaný v bode 2.1 tohto článku zmluvy. Ak Zhotoviteľ pripraví Dielo na skoršie odovzdanie, Objednávateľ je povinný Dielo prevziať, avšak finančné vyrovnanie je Objednávateľ oprávnený vykonať v čase akoby bolo Dielo dokončené v zmluvne dohodnutom termíne.

Článok 3
Povinnosti Zhotoviteľa

3.1 Zhotoviteľ je povinný realizovať Dielo na vlastnú zodpovednosť, na svoje náklady a na svoje nebezpečenstvo, pričom Zhotoviteľ je povinný zabezpečiť na vlastné náklady aj všetky prípadné subdodávateľské práce a za tieto práce nesie záruku akoby ich vykonal sám.
3.2 Zhotoviteľ je pri určení spôsobu zhotovovania Diela viazaný platnou legislatívou SR, príslušnými technickými normami a pokynmi Objednávateľa, pokiaľ nie sú v rozpore s touto zmluvou, jej dodatkami alebo prílohami. Zhotoviteľ postupuje pri vykonaní Diela samostatne a nesie zodpovednosť za vykonanie prác na Diele podľa zmluvy. Pritom musí zodpovedať za riadenie prác na Diele vrátane riadenia a koordinovania prác svojich subdodávateľov a za poriadok na stavenisku ako i za činnosti, ktoré môžu mať negatívny vplyv na životné prostredie. 
3.3 Zhotoviteľ v prípade potreby vykonať zmenu v zozname kľúčových expertov je povinný túto skutočnosť písomne oznámiť Objednávateľovi, kvalifikovane ju odôvodniť a súčasne požiadať Objednávateľa o udelenie súhlasu so zmenou kľúčového experta a to najneskôr do piatich (5) pracovných dní odkedy sa Zhotoviteľ dozvedel o potrebe zmeny kľúčového experta. Žiadosť Zhotoviteľa o súhlas so zmenou kľúčového experta musí obsahovať najmä:
a) identifikáciu pôvodného kľúčového experta;
b) dôvod navrhovanej zmeny;
c) identifikáciu navrhovaného náhradného kľúčového experta;
d) doklady preukazujúce, že navrhovaný náhradný Kľúčový expert spĺňa najmenej rovnaké podmienky ako sa požadovali v rámci preukázania splnenia podmienok účasti technickej alebo odbornej spôsobilosti podľa § 34 ods. 1 písm. g) ZVO;
e) vyhlásenie Zhotoviteľa, že navrhovaná zmena nebude mať negatívny vplyv na plnenie zmluvy, harmonogram, kvalitu, bezpečnosť alebo prevádzkyschopnosť Diela;
f) informáciu o dátume, od ktorého má náhradný kľúčový expert začať vykonávať činnosti podľa tejto zmluvy.
Objednávateľ je oprávnený odmietnuť Zhotoviteľom navrhovanú zmenu kľúčového experta, ak navrhovaná náhradná osoba nespĺňa požiadavky podľa tejto zmluvy, ZVO alebo ak by jej pôsobenie na vykonávaní Diela mohlo znížiť úroveň plnenia, ktorá bola základom výberu Zhotoviteľa vo verejnom obstarávaní.
3.4 Zmena v zozname kľúčových expertov sa vykoná výlučne s predchádzajúcim súhlasom Objednávateľa bez potreby uzatvorenia osobitného dodatku k zmluve.
3.5 Zhotoviteľ nie je bez predchádzajúceho písomného súhlasu Objednávateľa oprávnený použiť iné materiály, technológie alebo vykonať zmeny voči realizačnej projektovej dokumentácii, ktorá tvorí prílohu č. 1 tejto zmluvy.
3.6 Zhotoviteľ je povinný poskytnúť súčinnosť projektantovi Diela pri spracovaní plánu užívania Diela tak, aby počas užívania Diela nedošlo k ohrozeniu osôb, majetku alebo jeho poškodeniu, prípadne k predčasnému opotrebovaniu; plán užívania obsahuje najmä pravidlá užívania, technických prehliadok, údržby a opráv.
3.7 Zhotoviteľ je povinný pred začatím stavebných prác vypracovať skúšobný plán. Zhotoviteľ je povinný predložiť skúšobný plán Objednávateľovi a projektantovi na prerokovanie a odsúhlasenie najneskôr do jedného (1) pracovného dňa od odovzdania staveniska. Skúšobný plán musí byť pred začatím stavebných prác odsúhlasený Objednávateľom a projektantom. Zhotoviteľ je povinný zohľadniť v skúšobnom pláne pripomienky Objednávateľa a projektanta a predložiť jeho konečné znenie na odsúhlasenie bez zbytočného odkladu. Zhotoviteľ nie je oprávnený začať stavebné práce, ktorých vykonávanie je podmienené schválením skúšobného plánu, pred jeho odsúhlasením Objednávateľom a projektantom.
3.8 Zhotoviteľ vyhlasuje, že pri zhotovovaní Diela nepoužije žiadny materiál, o ktorom je v čase jeho použitia známe, že je škodlivý.
3.9 Zhotoviteľ zodpovedá za poriadok a čistotu na stavenisku a počas vykonávania Diela je povinný priebežne odstraňovať na vlastné náklady stavebné odpady a nečistoty, ktoré sú výsledkom činnosti 
na stavenisku.
3.10 Zhotoviteľ sa zaväzuje pri vzniku odpadov nakladať s odpadmi v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Zhotoviteľ počas realizácie Diela zabezpečí na vlastné náklady odvoz a zneškodnenie vzniknutého odpadu. Porušenie tejto povinnosti sa považuje za podstatné porušenie tejto zmluvy.
3.11 Zhotoviteľ je pri vykonávaní Diela povinný počínať si tak, aby nedochádzalo ku škodám na zdraví, na majetku a životnom prostredí.
3.12 Zhotoviteľ zodpovedá podľa zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) za prípadný únik znečisťujúcich látok do povrchových, resp. podzemných vôd spôsobených jeho činnosťou. Následne zabezpečí likvidáciu takto vzniknutých škôd na vlastné náklady. Porušenie tejto povinnosti sa považuje za podstatné porušenie tejto zmluvy.
3.13 Predávajúci podpisom tejto zmluvy vyhlasuje, že:
a) nie je ruský štátny podnik alebo fyzická osoba s pobytom v Rusku;
b) nie je právnická osoba, subjekt alebo orgán usadený v Rusku, právnická osoba, subjekt alebo orgán, ktoré z viac ako 50 % priamo alebo nepriamo vlastní subjekt uvedený v písmene a) tohto odseku;
c) nie je právnická alebo fyzická osoba, subjekt alebo orgán, ktoré konajú v mene alebo na základe pokynov subjektu uvedeného v písmene a) alebo b) tohto odseku;
d) nie je osobou zo sankčného zoznamu zverejneného na stránke www.sanctionsmap.eu;
e) nie je sankcionovanou osobou spĺňajúcou definíciu § 2 písm. f) zákona č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov;
f) zabezpečí, aby ani žiaden zo subdodávateľov prostredníctvom, ktorých realizuje predmet zmluvy, neboli osobami v uvedenými v bode 3.13 písm. a) až e) tohto článku zmluvy.
3.14 Zhotoviteľ je povinný bez zbytočného odkladu oznámiť Objednávateľovi akékoľvek skutočnosti, ktoré môžu byť rozhodujúce pre riadne plnenie tejto zmluvy, najmä vo vzťahu k Cene, k termínom realizácie prác na Diele, ich rozsahu a kvalite.
3.15 Zhotoviteľ je povinný umožniť Objednávateľovi výkon kontroly pri úkonoch súvisiacich s vykonávaním Diela v jednotlivých etapách zhotovovania Diela. Porušenie tejto povinnosti sa považuje za podstatné porušenie tejto zmluvy. O konaní kontrolných dní Diela je Objednávateľ povinný Zhotoviteľa vopred vhodným spôsobom informovať.
3.16 Stavebný denník je povinný viesť Zhotoviteľ od prevzatia staveniska až po odovzdanie Diela. Protokol o odovzdaní staveniska bude súčasťou stavebného denníka. Stavebný denník bude prístupný obom zmluvným stranám na stavenisku od prevzatia staveniska do odovzdania Diela a to počas celého tohto obdobia priamo na stavenisku. 
3.17 Zhotoviteľ sa zaväzuje zabezpečiť stavenisko pred neoprávneným vstupom osôb a to najmä v čase neprítomnosti poverených osôb Zhotoviteľa na stavenisku (nočné hodiny, víkendy, sviatky). V prípade vzniku škody nedostatočným zabezpečením staveniska pred vstupom neoprávnených osôb zodpovedá Zhotoviteľ v plnej výške za túto škodu.
3.18 [bookmark: _Hlk241564522][bookmark: _Hlk241564546]Zhotoviteľ je povinný byť poistený pre prípad zodpovednosti za škodu spôsobenú vykonávaním Diela s minimálnym limitom poistného plnenia vo výške Ceny Diela s DPH a toto poistenie udržiavať v platnosti počas celého trvania tejto zmluvy. Zhotoviteľ je na požiadanie Objednávateľa kedykoľvek počas trvania zmluvy povinný predložiť k nahliadnutiu poistnú zmluvu, resp. iným spôsobom preukázať trvanie poistenia.
3.19 Zhotoviteľ sa zaväzuje poskytnúť Objednávateľovi, zodpovednému projektantovi alebo nimi povereným osobám súčinnosť potrebnú na vypracovanie záverečného technického a ekonomického hodnotenia dokončeného Diela ako i na účely získania právoplatného kolaudačného rozhodnutia k Dielu.

Článok 4
Cena Diela a platobné podmienky

4.1 Cena za Dielo je stanovená na základe súťažnej cenovej ponuky Zhotoviteľa, ktorá ako výkaz výmer tvorí prílohu č. 2 tejto zmluvy a v tomto rozsahu je zmluvnými stranami dohodnutá ako cena pevná, maximálna a neprekročiteľná s výnimkou podľa bodu 4.3 tohto článku zmluvy. Zmluvné strany sa dohodli, že cena za Dielo predstavuje sumu vo výške ........ EUR bez DPH (slovom: ........ EUR bez DPH), t.j. ........ EUR s DPH (slovom: ........ EUR s DPH) (ďalej len „Cena“).
4.2 V Cene sú zahrnuté všetky náklady spojené so zhotovením Diela, a to aj náklady, ktoré nie sú v tejto zmluve výslovne uvedené, ale sú nevyhnutné na riadne zhotovenie Diela a účel uvedený v tejto zmluve. Zhotoviteľ si nebude uplatňovať žiadne ďalšie náklady.
4.3 Cena podľa bodu 4.1 tohto článku zmluvy môže byť prekročená len v prípadoch, ak:
a) Objednávateľ bude písomne požadovať vykonanie dodatočných prác, ktoré nie sú zahrnuté v realizačnej projektovej dokumentácii alebo
b) v priebehu trvania tejto zmluvy dôjde k zmene výšky zákonnej sadzby dane z pridanej hodnoty.
4.4 Zhotoviteľ týmto výslovne potvrdzuje, že sa úplne oboznámil s rozsahom a charakterom Diela a riadne zhodnotil a ocenil všetky práce, ako aj dodávky, resp. iné nevyhnutné plnenia trvalého alebo dočasného charakteru, ktoré sú potrebné na riadne splnenie jeho záväzkov vyplývajúcich zo zmluvy a dohodnutá Cena pokrýva všetky náklady spojené so zhotovením Diela. 
4.5 V prípade, ak ktorákoľvek zmluvná strana zistí potrebu vykonania prác, resp. iných nevyhnutných plnení, ktoré nie sú obsiahnuté vo výkaze výmer podľa prílohy č. 2 tejto zmluvy, bezodkladne na túto skutočnosť upozorní druhú zmluvnú stranu a Zhotoviteľ ich do dvoch (2) dní od takéhoto upozornenia ocení maximálnou cenou podľa cenníkov, ktoré použil pre oceňovanie výkazu výmer pri vypracovaní svojej ponuky (zmluvnej ceny). 
4.6 V prípade, ak ktorákoľvek zmluvná strana zistí potrebu vykonania prác, resp. iných nevyhnutných plnení, ktoré nie sú obsiahnuté vo výkaze výmer podľa prílohy č. 2 tejto zmluvy a nedajú sa oceniť postupom podľa predchádzajúceho bodu tohto článku zmluvy, ocení ich Zhotoviteľ podľa individuálnej kalkulácie cenami podľa poslednej vydanej databázy smerných orientačných cien Cenekon v lehote podľa predchádzajúceho bodu tohto článku zmluvy. Práce, resp. iné nevyhnutné plnenia nenachádzajúce sa ani v tejto databáze budú podrobne rozpísané v R-položke pomocou kalkulačného vzorca databázy Cenekon s uvedením kompletného rozboru TOV (Technicko-organizačný variant) pre danú položku a to v lehote podľa predchádzajúceho bodu tohto článku zmluvy.
4.7 V prípade, ak skutočne vykonaný rozsah prác, resp. iných nevyhnutných plnení bude nižší ako rozsah prác uvedený vo výkaze výmer podľa prílohy č. 2 tejto zmluvy, Zhotoviteľ si tieto nerealizované práce, resp. iné nevyhnutné plnenia nezapočíta do Ceny podľa bodu 4.1 článku 4 tejto zmluvy a nebude ich fakturovať. Zhotoviteľ v plnom rozsahu zodpovedá za to, že fakturovaná cena za predmet zmluvy bude odzrkadľovať skutočný rozsah prác, resp. iných nevyhnutných plnení potrebných na úplné vykonanie predmetu zmluvy.
4.8 Obdobne sa budú stanovovať ceny aj v prípade zmeny materiálov vyvolaných Objednávateľom alebo Zhotoviteľom. Ceny v prípade zmeny materiálov vyvolanej Zhotoviteľom nesmú byť vyššie ako ceny uvedené vo výkaze výmer podľa prílohy č. 2 tejto zmluvy.
4.9 Úprava zmluvy v rozsahu bodov 4.5 až 4.8 tohto článku zmluvy môže byť dohodnutá len písomnou formou a to vo forme dodatku k zmluve s vymedzením minimálne prác naviac, ich ceny a ďalších zmluvných dojednaní a za podmienky, že takáto zmena bude v súlade s § 18 ZVO, pričom sa bude postupovať nasledovne: všetky zmeny a úpravy zvýšením alebo znížením rozsahu prác, resp. iných nevyhnutných plnení je Zhotoviteľ povinný zdôvodniť zápisom do stavebného denníka. Zmeny materiálov nesmú znížiť kvalitu predmetu zmluvy. Zápisy v stavebnom denníku, obojstranne odsúhlasené zástupcom Objednávateľa a Zhotoviteľa, nemajú charakter zmeny zmluvy, ale sú po odsúhlasení oprávnenými zástupcami oboch zmluvných strán podkladom pre uplatnenie zmien zmluvy formou dodatku k zmluve, ktorý bude uskutočnený pred odovzdaním Diela. V prípade, ak by došlo k zvýšeniu rozsahu prác, resp. iných nevyhnutných plnení v rozpore z vyššie uvedeným postupom, má sa za to, že cena za tieto práce, resp. iné nevyhnutné plnenia je zahrnutá v Cene Diela podľa bodu 4.1 článku 4 tejto zmluvy tak ako bola dohodnutá v tejto zmluve, prípadne v už vykonanom dodatku. 
4.10 Cena uvedená v bode 4.1 tohto článku bude Zhotoviteľovi uhrádzaná priebežne na základe čiastkových faktúr vystavených Zhotoviteľom ku koncu kalendárneho mesiaca, najneskôr do desiateho (10.) dňa mesiaca, ktorý nasleduje po mesiaci, za ktorý sa fakturácia vykonáva, a to postupne až do výšky 95% z Ceny Diela vrátane DPH uvedenej v bode 4.1 tohto článku zmluvy. Podkladom pre vystavenie faktúry bude Preberací protokol, ktorý tvorí prílohu č. 5 tejto zmluvy obsahujúci súpis vykonaných prác a dodávok odsúhlasený a podpísaný poverenou osobou Objednávateľa oprávnenou konať vo veciach zmluvných a osobou oprávnenou konať vo veciach technických uvedenou v záhlaví tejto zmluvy, resp. stavebným dozorom Objednávateľa, ak stavebný dozor bude ustanovený. Posledných 5% z Ceny Diela vrátane DPH predstavuje zádržné, ktoré garantuje kvalitu predmetu zmluvy.
4.11 Zmluvné strany sa osobitne dohodli, že fakturácia prác vykonaných za mesiac 12/2026 a úhrada príslušnej čiastkovej faktúry s ohľadom na postavenie Objednávateľa ako subjektu verejnej správy musia byť zrealizované v príslušnom mesiaci. Zhotoviteľ sa zaväzuje čiastkový súpis prác predložiť Objednávateľovi na odsúhlasenie najneskôr do 25.12.2026, pričom Objednávateľ je povinný uhradiť čiastkovú faktúru za mesiac 12/2026 najneskôr do dvoch (2) pracovných dní od doručenia správne vystavenej čiastkovej faktúry.
4.12 V každej faktúre budú samostatne oddelené platby za dohodnuté práce a za prípadné dodatočné práce.
4.13 Splatnosť faktúry je tridsať (30) kalendárnych dní odo dňa jej doručenia.
4.14 Faktúry budú Objednávateľovi doručované: 
a) elektronicky emailom výlučne na adresu elektronickej pošty: sekretariat@datacentrum.sk;
b) elektronicky prostredníctvom elektronickej schránky DataCentra zriadenej na Ústrednom portáli verejnej správy (www.slovensko.sk), pričom jedna správa môže obsahovať maximálne jednu faktúru;  
c) v listinnej (tlačenej) forme na adresu sídla Objednávateľa. 
4.15 Do desiatich (10) kalendárnych dní od nadobudnutia účinnosti tejto zmluvy je Zhotoviteľ povinný písomne oznámiť Objednávateľovi či bude pri fakturácii podľa tejto zmluvy používať elektronickú formu, alebo listinnú formu faktúr. Písomné oznámenie o forme spôsobu fakturácie sa považuje za záväzné. V prípade doručovania elektronických faktúr je potrebné v oznámení uviesť aj emailovú adresu, z ktorej budú faktúry odosielané. Akúkoľvek zmenu zasielania faktúr je Zhotoviteľ povinný oznámiť Objednávateľovi v dostatočnom predstihu. 
4.16 Daňový doklad (faktúra) Zhotoviteľa musí obsahovať všetky náležitosti podľa zákona č. 222/2004 Z. z.  o dani z pridanej hodnoty v znení neskorších predpisov. 
4.17 Neúplne alebo nesprávne vystavenú faktúru je Objednávateľ oprávnený v lehote splatnosti vrátiť Zhotoviteľovi na opravu, resp. doplnenie faktúry. Nová opravená, resp. doplnená faktúra bude doručená spôsobom dohodnutým podľa tejto zmluvy, pričom nová splatnosť opravenej, resp. doplnenej faktúry je tridsať (30) kalendárnych dní odo dňa jej doručenia. 
4.18 Všetky faktúry Zhotoviteľa budú uhrádzané výhradne bezhotovostným prevodom na bankový účet Zhotoviteľa. Faktúra sa považuje za riadne uhradenú dňom pripísania fakturovanej sumy na bankový účet Zhotoviteľa. 
4.19 Bankové spojenie Zhotoviteľa uvedené na faktúre musí byť zhodné s bankovým spojením uvedeným v záhlaví tejto zmluvy. Zmena bankového účtu Zhotoviteľa bude možná iba na základe písomného dodatku k zmluve.  
4.20 Objednávateľ je oprávnený zadržať 5 % z hodnoty každej čiastkovej faktúry vrátane DPH ako zádržné. Zádržné sa Zhotoviteľovi vyplatí do tridsiatich (30) kalendárnych dní od protokolárneho odovzdania Diela, pričom v prípade výskytu vád a/alebo nedorobkov bude zádržné Zhotoviteľovi vyplatené do tridsiatich (30) kalendárnych dní od odstránenia všetkých zistených vád a/alebo nedorobkov.

[bookmark: _Hlk240548136]Článok 5
Miesto realizácie Diela

5.1 [bookmark: _Hlk108073500][bookmark: _Hlk108072614]Zhotoviteľ sa zaväzuje zhotoviť Dielo na adrese: DataCentrum, Cintorínska 5, 814 88 Bratislava. 

Článok 6
Protokolárne odovzdanie a prevzatie Diela

6.1 Zhotoviteľ je povinný aspoň tri (3) pracovné dni vopred informovať Objednávateľa o jeho pripravenosti na odovzdanie Diela. 
6.2 Zhotoviteľ  protokolárne odovzdá Dielo Objednávateľovi a Objednávateľ je povinný zhotovené Dielo prevziať, ak Dielo nemá vady a/alebo nedorobky, ktoré bránia jeho riadnemu užívaniu. Objednávateľ v preberacom protokole uvedie všetky vady a/alebo nedorobky, ktoré nebránia jeho riadnemu užívaniu s určením lehoty na ich odstránenie.
6.3 Objednávateľ nie je povinný Dielo protokolárne prevziať v prípade, ak Dielo vykazuje také vady a/alebo nedorobky, ktoré bránia jeho užívaniu. Neprevzatie Diela Objednávateľom z dôvodu uvedeného v tomto bode zmluvy sa nepovažuje za omeškanie Objednávateľa.
6.4 Dielo sa považuje za riadne vykonané po skončení preberacieho konania a podpísaní preberacieho protokolu oprávnenými osobami oboch zmluvných strán s uvedením dátumu výlučne v prípade, ak Dielo nemá akékoľvek vady a/alebo nedorobky v čase jeho protokolárneho odovzdania. 

Článok 7
Záručná doba a zodpovednosť za vady

7.1 Zhotoviteľ zodpovedá za to, že Dielo bude zhotovené podľa realizačnej projektovej dokumentácie, ktorá tvorí prílohu č. 1 tejto zmluvy, podmienok zmluvy a že minimálne počas záručnej doby bude mať Dielo vlastnosti dohodnuté v zmluve a jej prílohách.
7.2 Zhotoviteľ zodpovedá za vady a nedorobky, ktoré Dielo bude mať v čase jeho odovzdania Objednávateľovi. Za vady, ktoré sa prejavia po odovzdaní Diela zodpovedá Zhotoviteľ iba vtedy, ak boli spôsobené porušením jeho povinností. 
7.3 Záručná doba Diela je šesťdesiat (60) mesiacov a začne plynúť odo dňa protokolárneho odovzdania a prevzatia Diela Objednávateľom spôsobom podľa článku 6 tejto zmluvy. 
7.4 Zhotoviteľ sa zaväzuje, že zabezpečí na svoje náklady odstránenie vád vzniknutých v záručnej dobe, na ktoré sa vzťahuje záruka a to v lehote do siedmich (7) kalendárnych dní odo dňa ich oznámenia Objednávateľom. Inú lehotu možno určiť len so súhlasom Objednávateľa. Objednávateľ reklamáciu vád uplatní u Zhotoviteľa bezodkladne po jej zistení, najneskôr do uplynutia záručnej doby.
7.5 Vadou Diela sa rozumie odchýlka v kvalite, rozsahu alebo parametroch stanovených realizačnou projektovou dokumentáciou, touto zmluvou, všeobecne záväznými právnymi predpismi a príslušnými technickými normami. Nedorobkom sa rozumie nedokončená práca oproti projektu.



Článok 8
Zmluvné pokuty

8.1 V prípade omeškania Objednávateľa so zaplatením faktúr je Zhotoviteľ oprávnený od Objednávateľa požadovať zaplatenie úrokov z omeškania v zákonnej výške.
8.2 V prípade omeškania Zhotoviteľa so začatím plnenia predmetu zmluvy v dohodnutom termíne podľa bodu 2.2 článku 2 tejto zmluvy je Objednávateľ oprávnený uplatniť si voči Zhotoviteľovi nárok na zmluvnú pokutu vo výške 0,2 % z Ceny Diela za každý deň omeškania a to až do splnenia povinnosti. Výška zmluvnej pokuty uplatnená podľa tohto ustanovenia nemôže v súhrnnej výške prekročiť sumu vo výške 10 % z Ceny Diela.
8.3 V prípade omeškania Zhotoviteľa s riadnym a včasným odovzdaním Diela v dohodnutom termíne podľa bodu 2.1 článku 2 tejto zmluvy je Objednávateľ oprávnený uplatniť si voči Zhotoviteľovi zmluvnú pokutu vo výške 0,2 % z Ceny Diela za každý deň omeškania Zhotoviteľa a to až do splnenia povinnosti. Výška zmluvnej pokuty uplatnená podľa tohto ustanovenia nemôže v súhrnnej výške prekročiť sumu vo výške 10 % z Ceny Diela. 
8.4 Ak sa Zhotoviteľ omešká s odstránením vád a/alebo nedorobkov v lehote určenej Objednávateľom podľa bodu 6.2 článku 6 tejto zmluvy ako aj s odstránením vád zistených počas záručnej doby v lehote určenej podľa bodu 7.4 článku 7 tejto zmluvy je Objednávateľ oprávnený uplatniť si voči Zhotoviteľovi zmluvnú pokutu vo výške 0,2 % z Ceny Diela za každý deň omeškania Zhotoviteľa a to jednotlivo v prípade každej vady a/alebo nedorobku až do splnenia povinnosti. Výška zmluvnej pokuty uplatnená podľa tohto ustanovenia nemôže v súhrnnej výške prekročiť sumu vo výške 5 % z ceny Diela.
8.5 V prípade, ak sa akékoľvek z vyhlásení Zhotoviteľa uvedené v tejto zmluve ukáže ako nepravdivé, Objednávateľ je oprávnený uplatniť si voči Zhotoviteľovi zmluvnú pokutu vo výške 10.000,- EUR (slovom: desaťtisíc eur) a to v prípade každého jednotlivého nepravdivého vyhlásenia. 
8.6 Za každé jednotlivé porušenie povinnosti mlčanlivosti podľa článku 10 tejto zmluvy je Zhotoviteľ povinný zaplatiť Objednávateľovi zmluvnú pokutu vo výške 10.000,- EUR (slovom: desaťtisíc eur).  
8.7 Zmluvná pokuta podľa tohto článku zmluvy je splatná do pätnástich (15) kalendárnych dní od doručenia výzvy Objednávateľa na jej zaplatenie Zhotoviteľovi.
8.8 Zaplatenie zmluvnej pokuty nemá vplyv na nárok na náhradu škody vzniknutej v súvislosti s porušením zmluvných povinností, ktorú je možné vymáhať samostatne.

Článok 9
Zodpovednosť za škodu

9.1 Zmluvné strany si navzájom zodpovedajú za škodu spôsobenú porušením povinností vyplývajúcich z tejto zmluvy a z príslušných právnych predpisov, ibaže porušujúca zmluvná strana preukáže, že porušenie povinností bolo spôsobené okolnosťami vylučujúcimi zodpovednosť. 
9.2 Zhotoviteľ je povinný nahradiť Objednávateľovi škodu, ktorú mu spôsobil porušením svojej povinnosti. Zhotoviteľ súčasne zodpovedá aj za prípadné škody vzniknuté užívaním Diela v prípade akejkoľvek jeho vady a to aj skrytej, vrátane akýchkoľvek nárokov tretích osôb uplatňovaných voči Objednávateľovi z titulu škody spôsobenej používaním Diela.
9.3 Nároky zmluvných strán na náhradu škody v prípade odstúpenia od zmluvy nezanikajú.
9.4 Vymedzenie okolností vylučujúcich zodpovednosť za škody, podmienky uplatnenia nárokov ako aj postup pri ich vzniku vyplývajú z ustanovenia § 374 a § 300 Obchodného zákonníka. Za okolnosti vylučujúce zodpovednosť za škodu sa považujú prekážky, ktoré nastali po uzatvorení zmluvy nezávisle od vôle povinnej zmluvnej strany a bránia v splnení jej povinností, ak nemožno rozumne predpokladať, že by povinná zmluvná strana takúto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala, ide najmä, no nie výlučne, o nasledujúce okolnosti a skutočnosti: štrajk, epidémia, pandémia, požiar, prírodná katastrofa, mobilizácia, vojna, povstanie, embargo, zákaz transferu devíz, poruchy a všeobecný nedostatok dopravných prostriedkov, všeobecný nedostatok vstupných materiálov a surovín, nezavinená regulácia odberu energií a pod.
9.5 Zmluvná strana postihnutá okolnosťou vylučujúcou zodpovednosť za škody je povinná okamžite oznámiť túto skutočnosť druhej zmluvnej strane. Zmluvné strany sa oslobodzujú od zodpovednosti za čiastočné alebo úplné nesplnenie zmluvných záväzkov, pokiaľ ich splnenie bolo ovplyvnené alebo znemožnené okolnosťami vylučujúcimi zodpovednosť. V tomto prípade sa predlžuje lehota plnenia zmluvných povinností o dobu, počas ktorej budú následky okolností vylučujúcich zodpovednosť trvať.
9.6 Ak okolnosti vylučujúce zodpovednosť trvajú dlhšie ako šesť (6) kalendárnych mesiacov, Objednávateľ je oprávnený od tejto zmluvy odstúpiť.

Článok 10
Dôverné informácie

10.1 Zmluvné strany sa dohodli, že informácie, špecifikácie a iné údaje bez ohľadu na to či majú technický, bezpečnostný, odborný, obchodný, prevádzkový, informačný alebo iný charakter, ktoré Objednávateľ sprístupní Zhotoviteľovi, sú dôverné (ďalej len „Dôverné informácie“).
10.2 Zhotoviteľ je povinný zachovávať mlčanlivosť o Dôverných informáciách, ibaže by zo zmluvy alebo z ustanovení príslušných všeobecne záväzných právnych predpisov vyplývalo inak.
10.3 Zhotoviteľ sa zaväzuje, že:
a) všetky Dôverné informácie získané od Objednávateľa neposkytne žiadnej inej tretej strane;
b) nezverejní, nebude obchodovať a ani akýmkoľvek iným spôsobom neposkytne akejkoľvek inej tretej osobe akýkoľvek údaj týkajúci sa Dôverných informácií;
c) nebude Dôverné informácie a/alebo ich nosiče využívať na iný účel než je uvedený v zmluve a/alebo spôsobom, ktorým by poškodzoval Objednávateľa.
10.4 Zhotoviteľ sa zaväzuje bez zbytočného odkladu informovať Objednávateľa o každej známej neoprávnenej manipulácii s Dôvernými informáciami akoukoľvek osobou alebo o inom porušení práv a povinností vyplývajúcich z tohto článku zmluvy.
10.5 Povinnosť zachovávať mlčanlivosť o Dôverných informáciách sa nevzťahuje na:
a) informácie, ktoré sú už v deň podpisu zmluvy verejne známe alebo ktoré je možné v deň podpisu zmluvy získať z bežne dostupných informačných zdrojov;
b) informácie, ktoré sa stanú po podpise zmluvy verejne známymi alebo ktoré bude možné po tomto dni získať z bežne dostupných informačných zdrojov inak, než porušením povinnosti Zhotoviteľa zachovávať mlčanlivosť na základe zmluvy;
c) informácie, ktoré nie sú verejne známe a ktoré Zhotoviteľ získal alebo získa v súlade so všeobecne záväzným právnym predpisom od tretej osoby, ak súčasne tretia osoba poskytnutím týchto informácií Zhotoviteľovi neporušila všeobecne záväzný právny predpis;
d) prípady, keď na základe zákona vznikne Zhotoviteľovi povinnosť poskytnúť Dôverné informácie. Zhotoviteľ je povinný informovať Objednávateľa o vzniku povinnosti poskytnúť Dôverné informácie na základe zákona a o spôsobe a rozsahu plnenia tejto povinnosti.
10.6 Zhotoviteľ sa zaväzuje zaviazať záväzkom mlčanlivosti v rovnakom rozsahu svojich riadiacich pracovníkov, zamestnancov, právnych a finančných poradcov, subdodávateľov, prípadne iné osoby, ktorým sprístupnil alebo poskytol Dôverné informácie v súlade s zmluvou (ďalej len „tretie osoby“) a chrániť Dôverné informácie na dostatočnej úrovni, minimálne však na úrovni ako chráni svoje vlastné dôverné informácie a obchodné tajomstvo. Zhotoviteľ sa zároveň zaväzuje k preukázateľnému poučeniu z povinnosti mlčanlivosti týchto tretích osôb, ktoré sa zúčastnia na plnení zmluvy, o všetkých skutočnostiach, s ktorými sa oboznámia pri zhotovovaní Diela alebo pri výkone akýchkoľvek iných prác a služieb podľa zmluvy, po dobu platnosti zmluvy a aj po jej ukončení. Záznam o poučení musí obsahovať najmä dátum a miesto poučenia, kto poučenie vykonal, mená a priezviská tretích osôb ako aj ich podpis potvrdzujúci, že poučeniu porozumeli.
10.7 Predchádzajúcimi ustanoveniami nie je obmedzené právo na ochranu obchodného tajomstva v zmysle ustanovenia § 17 a nasl. Obchodného zákonníka.
10.8 Ustanovenia o zachovávaní mlčanlivosti podľa tejto zmluvy sú platné desať (10) rokov po ukončení zmluvy.

Článok 11
Ukončenie zmluvy

11.1 Táto zmluva zanikne riadne dokončením Diela alebo predčasne jedným z nasledovných spôsobov:
a) písomnou dohodou zmluvných strán,
b) písomným odstúpením od tejto zmluvy.
11.2 V prípade zániku  zmluvy  dohodou  zmluvných  strán,  táto  zmluva  zaniká  dňom  uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
11.3 V prípade odstúpenia od tejto zmluvy sa zmluvné strany budú riadiť príslušnými ustanoveniami Obchodného zákonníka.
11.4 Zmluvné strany sú oprávnené odstúpiť od tejto zmluvy na základe dôvodov predstavujúcich podstatné porušenie tejto zmluvy. Odstúpenie musí byť vykonané v písomnej forme a doručené druhej zmluvnej strane podľa článku 12 tejto zmluvy. Odstúpenie nadobudne účinnosť jeho doručením druhej zmluvnej strane.
11.5 Za podstatné porušenie zmluvy oprávňujúce Objednávateľa odstúpiť od tejto zmluvy sa okrem dôvodov uvedených v tejto zmluve považuje aj:
· ak Zhotoviteľ pri vykonávaní Diela koná v rozpore s touto zmluvou, jej prílohami, všeobecne záväznými právnymi predpismi a/alebo príslušnými technickými normami a na písomnú výzvu Objednávateľa toto konanie a jeho následky v určenej  primeranej lehote neodstráni;
· ak je Zhotoviteľ v omeškaní so začatím vykonávania Diela o viac ako šesťdesiat (60) kalendárnych dní;
· ak je Zhotoviteľ v omeškaní s vykonaním Diela a jeho protokolárnym odovzdaním o viac ako šesťdesiat (60) kalendárnych dní;
· ak Zhotoviteľ v rozpore s touto zmluvou nahradí kľúčového experta bez predchádzajúceho písomného súhlasu Objednávateľa a/alebo Zhotoviteľ nezabezpečí, aby sa kľúčový expert podieľal na vykonávaní Diela v rozsahu požadovanom podľa tejto zmluvy;
· ak Zhotoviteľ vstúpi do likvidácie alebo je na majetok Zhotoviteľa vyhlásený konkurz;
· ak je voči Zhotoviteľovi vedené exekučné alebo obdobné vykonávacie konanie;
· ak si Objednávateľ zvolí odstúpenie ako nárok z vadného plnenia podľa príslušných ustanovení Obchodného zákonníka;
· ak nastane niektorá zo skutočností podľa § 19 ZVO;
· ak nastanú okolnosti uvedené v § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov;
· ak sa preukáže, že Zhotoviteľ si neplní riadne a/alebo včas obdobné záväzky alebo peňažné záväzky voči iným subjektom po dobu aspoň deväťdesiatich (90) kalendárnych dní; 
· ak Zhotoviteľ poruší ďalšie povinnosti, ktoré mu vyplývajú z ustanovení tejto zmluvy alebo z ustanovení príslušných právnych predpisov. 
11.6 Za podstatné porušenie zmluvy oprávňujúce Zhotoviteľa odstúpiť od tejto zmluvy sa okrem dôvodov uvedených v tejto zmluve považuje aj:
· ak je Objednávateľ v omeškaní s odovzdaním staveniska podľa tejto zmluvy po dobu dlhšiu ako tridsať (30) kalendárnych dní; odstúpeniu od zmluvy musí predchádzať písomné upozornenie na omeškanie s odovzdaním staveniska a na možnosť ukončenia tejto zmluvy odstúpením;
· ak je Objednávateľ v omeškaní s úhradou riadne vystavenej faktúry podľa tejto zmluvy po dobu dlhšiu ako tridsať (30) kalendárnych dní po lehote splatnosti faktúry; odstúpeniu od zmluvy musí predchádzať písomné upozornenie na omeškanie s úhradou a na možnosť ukončenia tejto zmluvy odstúpením;
· ak Objednávateľ opakovane neposkytne Zhotoviteľovi potrebnú súčinnosť nevyhnutnú pre plnenie povinností Zhotoviteľa podľa tejto zmluvy za predpokladu, že neposkytnutie potrebnej súčinnosti Objednávateľom nastane najmenej trikrát.
11.7 Predčasným ukončením tejto zmluvy nároky zmluvných strán na náhradu škody, zmluvné pokuty a úroky z omeškania a nároky Objednávateľa vyplývajúce zo zodpovednosti za vady a z poskytnutej záruky nezanikajú.

Článok 12
Doručovanie

12.1 Akákoľvek písomnosť, ktorá sa doručuje v súvislosti s touto zmluvou musí byť:
a) v písomnej podobe; 
b) doručená osobne, poštou prvou triedou s uhradeným poštovným, kuriérom prostredníctvom kuriérskej spoločnosti alebo elektronickou poštou na adresy, ktoré budú oznámené v súlade s týmto článkom zmluvy.
12.2 Zmluvné strany sa dohodli, že možnosť doručovania elektronickou poštou sa neaplikuje v prípade, ak ide o zaslanie odstúpenia od zmluvy ktoroukoľvek zmluvnou stranou. 
12.3 Oznámenie poskytované Objednávateľovi bude zaslané na adresu uvedenú nižšie alebo inej osobe na inú adresu, ktorú Objednávateľ priebežne oznámi Zhotoviteľovi v súlade s týmto článkom.
· osoba oprávnená konať vo veciach zmluvných:
	Meno:
	

	Email: 
	


· osoba oprávnená konať vo veciach technických:
	Meno:
	

	Email: 
	


12.4 Oznámenie poskytované Zhotoviteľovi bude zaslané na adresu uvedenú nižšie alebo inej osobe na inú adresu, ktorú Zhotoviteľ priebežne oznámi Objednávateľovi v súlade s týmto článkom: 
- funkcia:
	Meno:
	[doplní uchádzač]

	Email: 
	[doplní uchádzač]



- funkcia: 
	Meno:
	[doplní uchádzač]

	Email: 
	[doplní uchádzač]


12.5 Písomnosť nadobúda účinnosť okamihom jej prevzatia a má sa za prevzatú: 
a) v čase jej doručenia (alebo odmietnutia), pokiaľ sa doručuje osobne alebo kuriérom; alebo 
b) v čase jej doručenia, ale najneskôr v piaty (5.) kalendárny deň po odoslaní, pokiaľ sa doručuje ako poštová zásielka prvej triedy s uhradeným poštovným; alebo 
c) v čase jej doručenia, ale najneskôr nasledujúci kalendárny deň po odoslaní, pokiaľ sa doručuje prostredníctvom elektronickej pošty.

Článok 13
Partner verejného sektora a subdodávatelia

13.1 Ak sa na Zhotoviteľa vzťahuje povinnosť byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“), je povinný uvedenú povinnosť dodržať po celú dobu platnosti tejto zmluvy. 
13.2 Zhotoviteľ vyhlasuje, že je ku dňu podpísania tejto zmluvy zapísaný v registri partnerov verejného sektora v zmysle zákona o registri partnerov verejného sektora a tiež každý jemu známy subdodávateľ v ktoromkoľvek rade, ktorý je partnerom verejného sektora, je zapísaný v registri partnerov verejného sektora. Ďalej Zhotoviteľ vyhlasuje, že ku dňu podpísania tejto zmluvy má ako partner verejného sektora alebo iná osoba, ktorá plní povinnosti oprávnenej osoby pre Zhotoviteľa v zmysle zákona o registri partnerov verejného sektora (ďalej len „Oprávnená osoba“), splnené všetky povinnosti, ktoré pre Zhotoviteľa ako partnera verejného sektora alebo pre Oprávnenú osobu vyplývajú zo zákona o registri partnerov verejného sektora a konečným užívateľom výhod nie je Oprávnená osoba (verejný funkcionár) vymedzená v § 11 ods. 1 písm. c) ZVO. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, Objednávateľ nie je v omeškaní s plnením svojich povinností podľa tejto zmluvy až do splnenia povinnosti Zhotoviteľa, resp. Oprávnenej osoby. 
13.3 Zhotoviteľ zapísaný v registri partnerov verejného sektora ku dňu podpísania tejto zmluvy v zmysle zákona o registri partnerov verejného sektora je povinný Objednávateľovi písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do piatich (5) pracovných dní odo dňa vykonania zmeny zapísaných údajov alebo výmazu. 
13.4 Zhotoviteľ je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb (subdodávateľov) uvedených v zozname subdodávateľov podľa prílohy č. 3 (Zoznam subdodávateľov), kde uvedie údaje o všetkých známych subdodávateľoch a to v rozsahu údajov uvedených v prílohe č. 3 (Zoznam subdodávateľov).
13.5 Zhotoviteľ v plnom rozsahu zodpovedá za výber svojich subdodávateľov a/alebo spolupracujúcich tretích osôb. Pokiaľ použije na plnenie svojich záväzkov podľa tejto zmluvy subdodávateľa, zodpovedá tak, akoby záväzok z tejto zmluvy plnil sám.
13.6 Ak sa na Zhotoviteľa a/alebo jeho subdodávateľov vzťahuje povinnosť zápisu do registra partnerov verejného sektora podľa zákona o registri partnerov verejného sektora, Zhotoviteľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je Zhotoviteľ povinný okamžite ukončiť plnenie tejto zmluvy prostredníctvom takéhoto subdodávateľa.
13.7 Zhotoviteľ je oprávnený s predchádzajúcim súhlasom Objednávateľa zmeniť a/alebo doplniť subdodávateľa počas trvania zmluvy. Zhotoviteľ je povinný v dostatočnom časovom predstihu, najneskôr však päť (5) pracovných dní pred dňom, v ktorom subdodávateľ začne plniť predmet zmluvy, písomne oznámiť Objednávateľovi akúkoľvek zmenu a/alebo doplnenie subdodávateľa a údaje o novom subdodávateľovi v rozsahu podľa prílohy č. 3 tejto zmluvy. Zmena a/alebo doplnenie subdodávateľa sa vykoná písomným dodatkom k tejto zmluve. Zhotoviteľ nie je oprávnený poveriť vykonaním časti diela subdodávateľa, ktorý nie je uvedený v Zozname Subdodávateľov alebo ktorého použitie nebolo vopred písomne schválené Objednávateľom, ak táto zmluva výslovne neustanovuje inak.
13.8 Objednávateľ je oprávnený odmietnuť zmenu a/alebo doplnenie subdodávateľa na návrh Zhotoviteľa podľa predchádzajúceho bodu tohto článku zmluvy, ak navrhovaný subdodávateľ:
a) nespĺňa podmienky osobného postavenia podľa § 32 ods. 1 písm. e) ZVO a iné požiadavky vyžadované ZVO, zákonom o registri partnerov verejného sektora, súťažnými podkladmi, zmluvou a/alebo ostatnými príslušnými právnymi predpismi;
b) nemá vyžadované oprávnenia, odbornú spôsobilosť, autorizácie, certifikáty, licencie, skúsenosti, technické, personálne alebo finančné kapacity;
c) a jeho pripustenie by viedlo k porušeniu pravidiel hospodárskej súťaže a/alebo k neprípustnej zmene súťažných podmienok, za ktorých bol Zhotoviteľ vybraný vo verejnom obstarávaní;
d) a jeho pripustenie by mohlo nepriaznivo ovplyvniť plnenie zmluvy, harmonogram prác, kvalitu, bezpečnosť, prevádzku alebo budúce užívanie Diela.
13.9 Zhotoviteľ je povinný písomne oznámiť Objednávateľovi akúkoľvek zmenu údajov o subdodávateľovi, ktorý je uvedený v prílohe č. 3 k zmluve najneskôr do päť (5) pracovných dní odo dňa uskutočnenia tejto zmeny písomnou formou na adresu uvedenú v záhlaví zmluvy.
13.10 Porušenie ktorejkoľvek povinnosti Zhotoviteľa podľa tohto článku sa považuje za podstatné porušenie zmluvy a oprávňuje Objednávateľa na odstúpenie od zmluvy.
13.11 Zhotoviteľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o registri partnerov verejného sektora. Kým Zhotoviteľ nevykoná overenie identifikácie konečného užívateľa výhod, Objednávateľ nie je povinný plniť záväzky z tejto zmluvy a nedostane sa pri tom do omeškania. Objednávateľ má právo odstúpiť od tejto zmluvy z dôvodov uvedených v § 15 ods. 1 zákona o registri partnerov verejného sektora. Objednávateľ nie v omeškaní a nie je povinný plniť čo mu ukladá táto zmluvy, ak nastanú dôvody podľa  § 15 ods. 2 zákona o registri partnerov verejného sektora.
13.12 Zhotoviteľ je povinný zabezpečiť, aby každý subdodávateľ: 
a) spĺňal podmienky osobného postavenia podľa § 32 ods. 1 písm. e) ZVO, príp. podmienky účasti týkajúce sa odbornej spôsobilosti a iné požiadavky vyžadované ZVO, súťažnými podkladmi, zmluvou alebo právnymi predpismi. Oprávnenie dodávať tovar, poskytovať službu alebo uskutočňovať stavebné práce  preukazuje k tej Časti Diela, ktorú má plniť;
b) mal všetky oprávnenia, autorizácie, licencie, certifikáty, povolenia, osvedčenia a odborné kvalifikácie potrebné na vykonanie Časti Diela, ktorú má vykonať;
c) disponoval dostatočnými odbornými, technickými, personálnymi, organizačnými a finančnými kapacitami potrebnými na riadne, včasné, bezpečné a kvalitné splnenie svojej časti plnenia;
d) plnil svoju časť plnenia v súlade so zmluvou a jej prílohami, právnymi predpismi, technickými normami, povoleniami;
e) dodržiaval požiadavky bezpečnosti a ochrany zdravia, požiarnej ochrany, ochrany životného prostredia, ochrany existujúcich sietí, ochrany majetku, vstupu na stavenisko, mlčanlivosti a ochrany dôverných informácií;
f) bol zapísaný v RPVS, ak sa na neho vzťahuje povinnosť zápisu podľa Zákona o RPVS.

Článok 14
Protikorupčná doložka

14.1 Pri plnení tejto zmluvy sa Zhotoviteľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti definovanej v zákone č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov v znení neskorších predpisov.
14.2 Zhotoviteľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov alebo iných osôb konajúcich v jeho mene pri poskytovaní plnenia predmetu zmluvy neponúka ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary, alebo pohostenia zamestnancovi Objednávateľa za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri podnikateľskej činnosti.
14.3 Pokiaľ všeobecne záväzné právne predpisy neustanovujú inak, Zhotoviteľ sa zaväzuje bez zbytočného odkladu oznámiť primeranou formou zástupcovi Objednávateľa akékoľvek podozrenie na porušenie akéhokoľvek ustanovenia tohto článku zmluvy a byť súčinný pri dôkladnom vyšetrení takéhoto podozrenia.
14.4 V prípade porušenia ktoréhokoľvek z vyššie uvedených ustanovení tohto článku zmluvy Zhotoviteľom je Objednávateľ oprávnený aj bez predchádzajúceho upozornenia odstúpiť od tejto zmluvy s uvedením dôvodu odstúpenia a to s účinnosťou odo dňa doručenia oznámenia o odstúpení od tejto zmluvy bez toho, aby Zhotoviteľovi vznikol akýkoľvek nárok zo zodpovednosti za odstúpenie Objednávateľa od tejto zmluvy.
14.5 Zhotoviteľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Zhotoviteľ Objednávateľa v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí Objednávateľovi náklady vzniknuté v priamej príčinnej súvislosti s porušením tohto článku zmluvy vrátane nákladov na právne zastúpenie.
Článok 15
Záverečné ustanovenia

15.1 Akékoľvek doplnky alebo zmeny tejto zmluvy možno vykonať výlučne dodatkom k zmluve písomnou formou, pričom tento musí byť potvrdený vlastnoručnými podpismi oprávnených osôb oboch zmluvných strán.
15.2 Táto zmluva je vyhotovená v šiestich (6) rovnopisoch, z ktorých štyri (4) rovnopisy obdrží Objednávateľ a dva (2) rovnopisy obdrží Zhotoviteľ. 
15.3 Táto zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. 
15.4 [bookmark: _Hlk185782798]Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
15.5 Táto zmluva sa riadi príslušnými ustanoveniami Obchodného zákonníka, ZVO a ostatných všeobecne záväzných právnych predpisov právneho poriadku Slovenskej republiky.
15.6 Ak ktorékoľvek z ustanovení tejto zmluvy bude považované za nezákonné, neplatné a/alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, takéto ustanovenie (alebo jeho časť) nebude v rozsahu, ktorý je nezákonný, neplatný a/alebo nevykonateľný, tvoriť časť tejto zmluvy, avšak zákonnosť, platnosť a/alebo vykonateľnosť zvyšných ustanovení zmluvy zostáva nedotknutá.
15.7 Súčasťou tejto zmluvy sú nasledovné prílohy:
Príloha č. 1 - Realizačná projektová dokumentácia
Príloha č. 2 - Výkaz výmer
Príloha č. 3 - Zoznam subdodávateľov
Príloha č. 4 - Zoznam kľúčových expertov
Príloha č. 5 - Preberací protokol
15.8 Zmluvné strany vyhlasujú, že si zmluvu pred podpisom riadne prečítali, jej obsahu porozumeli, táto nebola uzatvorená v tiesni ani za nápadne nevýhodných podmienok a na znak súhlasu s jej obsahom pripájajú vlastnoručné podpisy oprávnených osôb oboch zmluvných strán.



	Za Objednávateľa:



________________________________
DataCentrum
PhDr. Eduard Jambor, PhD., LL.M, MBA
riaditeľ
	Za Zhotoviteľa:



________________________________

Príloha č. 1 – Realizačná projektová dokumentácia

Tvorí samostatnú prílohu.



Príloha č. 2 – Výkaz výmer

Tvorí samostatnú prílohu.



Príloha č. 3 – Zoznam subdodávateľov

	[bookmark: _Hlk240540237]P. č.
	Meno a priezvisko /
Obchodné meno alebo názov
	Adresa pobytu alebo sídlo
	Osoba oprávnená konať za subdodávateľa
	Predmet
subdodávky
	Podiel
subdodávky
(EUR bez DPH)

	
	
	
	meno a priezvisko
	adresa pobytu
	dátum narodenia
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	





Príloha č. 4 – Zoznam kľúčových expertov

	P. č.
	Kľúčový expert
	Meno, priezvisko

	1.
	Kľúčový expert č. 1 – Špecialista na klimatizácie
	

	2.
	Kľúčový expert č. 2 – Špecialista elektrotechnik č. 1
	

	3.
	Kľúčový expert č. 3 –  Špecialista elektrotechnik č. 2
	

	4.
	Kľúčový expert č. 4 – Stavbyvedúci
	

	5.
	Kľúčový expert č. 5 – Revízny technik na vyhradených elektrických zariadeniach
	

	6.
	Kľúčový expert č. 6 – Revízny technik plynových zariadení
	

	7.
	Kľúčový expert č. 7 – Špecialista pre stabilné hasiace zariadenie SIEX
	

	8.
	Kľúčový expert č. 8 – Špecialista pre monitorovací a riadiaci systém Honeywell Winmag
	





Príloha č. 5 - Preberací protokol

(Vzor)



Objednávateľ:	DataCentrum
Sídlo:	Cintorínska 5, 814 88 Bratislava
IČO:	00151564

Zhotoviteľ:	[.....]
Sídlo:	[.....]
IČO:	[.....]

Na základe uzatvorenej zmluvy o dielo č. [.....] Zhotoviteľ odovzdáva Objednávateľovi časť predmetu plnenia zmluvy:	Modernizácia a rekonštrukcia na IT sále DC-C

Súpis vykonaných prác a dodávok

Predmet preberacieho konania: 
Druh prevzatej práce (Názov Diela resp. názov etapy Diela): 

	Termín vykonania prác:
	
	
	

	Začiatok:
	
	Ukončenie:
	



Popis preberaných prác:
[.....]
Celkové zhodnotenie vykonaných prác:
[.....]
Stanovisko Objednávateľa, že odovzdávané práce preberá alebo odmieta prebrať s uvedením dôvodov:
[.....]
Súpis zistených vád a nedorobkov:
[.....]
a termín ich odstránenia	[.....]
Súpis dodatočných prác odsúhlasených Objednávateľom, ktoré nie sú v obsiahnuté v zmluve alebo v dodatku ku zmluve a budú uvedené v Dodatku, ktorý bude vyhotovení po zrealizovaný celého Diela:
[.....]
[.....]

Podpis zástupcov Zhotoviteľa a Objednávateľa:


za Objednávateľa

V............................., dňa................................


...............................................................
Meno a priezvisko
osoba oprávnená konať vo veciach zmluvných


...............................................................
Meno a priezvisko
osoba oprávnená konať vo veciach technických
za Zhotoviteľa

V............................., dňa................................


...............................................................
Meno a priezvisko
osoba oprávnená konať vo veciach 
zmluvných a technických






